עובדיה יוסף (1976)

הרב עובדיה יוסף (נולד בכ"ז באב ה'תשל"ו, 23 באוגוסט 1976) הוא ראש ישיבת היכל צבי. פוסק הלכה, ומחבר. זוכה פרס בני ברק לספרות תורנית. הרב הוא בנו של הראשון לציון הרב יצחק יוסף ונכדו של הראשון לציון הרב עובדיה יוסף.

ביוגרפיה
נולד בירושלים לרב יצחק יוסף ורות, ונקרא על שם סבו, הרב עובדיה יוסף.

למד בתלמוד תורה המסורה, ולאחר מכן בישיבה הקטנה "ישיבת קול תורה לצעירים", ובישיבה הגדולה "חברון כנסת ישראל", שם למד אצל בעיקר הרב דוד כהן.

נשוי ליהודית רחל, בתו של הרב שלמה משה עמאר, ואב לשבעה.

לאחר נישואיו למד בכולל "מאור ישראל" של דודו, הרב משה יוסף, שם הוציא תעודת יורה יורה, ובכולל חושן משפט "אהל יוסף" של הרב יוסף פליישמן והרב נפתלי נוסבוים, שם גם פרסם כמה מאמרים ב'עלון המשפט'. כמו כן פרסם מאמרים בקובץ "בית יוסף" וקובץ "קול סיני".

במשך כ-10 שנים שימש כר"מ בישיבת חזון עובדיה. לאחר היבחרות אביו לרב הראשי לישראל בשנת ה'תשע"ג, נתמנה לעמוד בראשות הישיבה. בשנת ה'תשע"ד פרש מחזון עובדיה והקים יחד עם הרב יוסף עבאדי את ישיבת אהל יוסף הקרויה על סביו מרן הרב עובדיה יוסף בשכונת גוש 80 בירושלים, משרבו הבחורים והמקום היה צר מהכילם עברה הישיבה לשכונת רמות 06 בירושלים. בהמשך התרחבה עוד הישיבה ועברה לבני ברק למבנה ישיבת אוצרות התורה של מוסדות אור גאון,

בשנת 2021 מנתה הישיבה כ-300 בחורים.

פרסים 
בשנת ה'תשע"א זכה בפרס על שם הרב ציון לוי על ספרו "עין המשפט – חלק א'". על ספרו זה כתב סבו – הרב עובדיה, כי הספר "הולך מישרים בחכמה ובתבונה בהיקף רב של ראשונים ואחרונים לאסוקי שמעתתא אליבא דהלכתא".

בשנת ה'תשע"ג נבחר לחתן "נזר הוראה" על ידי קרן אברהם הכהן.

בשנת תשע"ח זכה בפרס לספרות תורנית בני ברק על ספרו "עין המשפט חלק ג'".

חיבוריו
 דברי יוסף – על הלכות מקוואות (ה'תשס"ב)
 עין המשפט – ה' חלקים על חושן משפט. חלק א' על הלכות טוען ונטען (ה'תשע"א); חלק ב' על גביית חוב וערב (ה'תשע"ג); חלק ג' על חזקת מטלטלין, חזקת קרקעות, ושותפין (ה'תשע"ז) חלק ד' על שלוחין, ו מקח וממכר (התשע"ט); חלק ה' על אבדה ונזיקין (התשפ"א).
 עיוני סוגיות – ב' חלקים על מסכתות הש"ס חלק א' על מסכת 'בבא קמא' (התשפ"א); חלק ב' על מסכת 'שבועות' (התשפ"ב).

קישורים חיצוניים

הערות שוליים 

ראשי ישיבה ספרדיים
בוגרי ישיבת חברון כנסת ישראל
בוגרי ישיבת קול תורה
ירושלים: רבנים
רבנים חרדים ישראלים
רבנים ספרדיים ישראלים
מחברי ספרות תורנית
משפחת יוסף
ישראלים שנולדו ב-1976
בוגרי תלמוד תורה המסורה